Index - Bulvár - Vádemelési javaslat Harkány polgármestere ellen
Vádemelési javaslat Harkány polgármestere ellen
2006.11.16. 20:22
Vádemelést javasol hivatali visszaélés miatt a rendőrség egy baranyai város polgármestere ellen - közölte Bális Eszter, a Baranya Megyei Rendőr-főkapitányság sajtóreferense. Az MTI más, rendőrséghez közeli forrásból korábban úgy értesült, hogy a gyanúsított Bédy István, Harkány fideszes polgármestere.
A rendőrséghez közeli, de neve elhallgatását kérő informátor még júniusban azt mondta, a polgármester elleni eljárás alapja, hogy a politikus néhány évvel ezelőtt az eredeti tervektől eltérően, szabálytalanul építette fel ingatlanát Harkányban.